અમિતાભ બચ્ચન ગુજરાત ટૂરિઝમનું પ્રમોશન કરે છે. આ પ્રમોશનની ચર્ચિત લાઇનો ‘ખુશબુ ગુજરાત કી’ અને ‘કુછ દિન તો ગુઝારિયે ગુજરાત મેં’ છે. દલિત અત્યાચાર લડત સમિતિના સંયોજક જિગ્નેશ મેવાનીએ જણાવ્યું કે 13 સપ્ટેમ્બરે એક પબ્લિક મીટિંગ આયોજિત કરવામાં આવશે. આ મીટિંગમાં હજારો દલિત પરિવારો અમિતાભ બચ્ચનને પોસ્ટકાર્ડ લખશે. જિગ્નેશએ કહ્યું કે, ‘પ્રધાનમંત્રી નરેન્દ્ર મોદીના અનુરોધ પર તેમણે ‘ખુશબુ ગુજરાત કી’ની જાહેરાત કરી. અમે દલિતોએ મરેલા જાનવર ઉઠાવવાનું બંધ કરી દીઘું છે. હવે તેમણે ગુજરાતમાં થોડાક દિવસ રહીને ‘બદબૂ ગુજરાત કી’ને પણ મહેસૂસ કરવી જોઇએ.’